Comencen les obres del Mercat Municipal de Els Pins
23 de agost de 2023

• Una intervenció que suposa una inversió de quasi 200.000 €

Manises, 23 d’agost de 2023. L'Ajuntament de Manises ha començat les obres d’adequació i millora del Mercat Municipal de Els Pins, una actuació en la qual s’invertiran

193.238,87 € i que està prevista que dure, aproximadament, dos mesos.

Les obres pretenen, principalment, redissenyar la xarxa d'evacuació d'aigües pluvials amb la finalitat d'evitar els problemes d'inundacions i desbordaments que ve patint el mercat en els moments de fortes pluges.

Entre les intervencions que es duran a terme, es troba l'adequació de la xarxa de drenatge interior per a facilitar la recollida d'aigua, la millora d'il·luminació i de condicions de seguretat.

D'altra banda, també es modernitzarà la imatge interior i s'implantarà un punt de lliurament i recollida de mercaderia des del carrer que agilitzarà el servei prestat als i les usuàries.

L'accessibilitat i l'entorn del mercat també s'adequarà amb la finalitat de prestar un millor servei tant per a comerciants com per a les persones usuàries d'aquesta instal·lació municipal. Es tracta, en definitiva, de millorar l'evacuació d'aigües pluvials, modernitzar els serveis del mercat municipal i de continuar fomentant el mercat local, de proximitat i de quilòmetre zero.